
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.54/2006 pentru modificarea şi completarea Ordonanţei de urgenţă a Guvernului nr.214/2000 privind unele măsuri pentru execuţia lucrărilor de reabilitare a Grupului nr.1 din Centrala Termoelectrică Mintia – Deva, transmis Comisiei pentru industrii şi servicii, spre dezbatere şi avizare în fond, cu adresa nr.764 din 23 octombrie 2006.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

RAPORT

asupra proiectului de Lege privind aprobarea Ordonanţei Guvernului nr.54/2006 pentru modificarea şi completarea Ordonanţei de urgenţă a Guvernului nr.214/2000 privind unele măsuri pentru execuţia lucrărilor de reabilitare a Grupului nr.1 din Centrala Termoelectrică Mintia – Deva


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere, în fond, cu proiectul de Lege privind aprobarea Ordonanţei Guvernului nr.54/2006 pentru modificarea şi completarea Ordonanţei de urgenţă a Guvernului nr.214/2000 privind unele măsuri pentru execuţia lucrărilor de reabilitare a Grupului nr.1 din Centrala Termoelectrică Mintia – Deva, transmis cu adresa nr.P.L.x 764 din 23 octombrie 2006.



Senatul, în calitate de primă Cameră sesizată, a adoptat proiectul de lege în şedinţa din 16 octombrie 2006.



Comisia pentru buget, finanţe şi bănci şi Comisia juridică, de disciplină şi imunităţi au avizat favorabil proiectul de lege cu avizele nr.665/21.11.2006, respectiv nr.31/1223/24.10.2006.



Consiliul Legislativ a avizat favorabil proiectul de lege cu avizul nr.1108/15.08.2006.



Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.214/2000 privind unele măsuri pentru execuţia lucrărilor de reabilitare a Grupului nr.1 din Centrala Termoelectrică Mintia – Deva, aprobată cu modificări prin Legea nr.449/2001, instituind unele măsuri în vederea urgentării execuţiei lucrărilor de reabilitare a acestui obiectiv de investiţii.


În conformitate cu prevederile art.61 din Regulamentul Camerei Deputaţilor, republicat, membrii comisiei au examinat proiectul de lege în şedinţa din 22 noiembrie 2006.



La lucrări au participat, în calitate de invitaţi, reprezentanţi din Ministerul Economiei şi Comerţului şi Ministerul Finanţelor Publice.



La dezbaterea acestui proiect de lege, din totalul de 22 membri ai Comisiei pentru industrii şi servicii au fost prezenţi 19 deputaţi.



În urma examinării proiectului de lege, membrii Comisiei pentru industrii şi servicii au hotărât, cu 17 voturi pentru, un vot împotrivă şi o abţinere, adoptarea proiectului de Lege privind aprobarea Ordonanţei Guvernului nr.54/2006 pentru modificarea şi completarea Ordonanţei de urgenţă a Guvernului nr.214/2000 privind unele măsuri pentru execuţia lucrărilor de reabilitare a Grupului nr.1 din Centrala Termoelectrică Mintia – Deva, în forma adoptată de Senat.



În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                           SECRETAR,
                   Iulian Iancu                                             Aurelia Vasile
Consilier,

Silvia Vlăsceanu

